open-index/open-wikipedia-markdown huggingface dataset:
Μπίλι Πάουελ

Ο **Μπίλι Πάουελ** ήταν Αμερικανός κιμπορντίστας και συνθέτης της ροκ μουσικής, γνωστός ως μέλος του southern rock συγκροτήματος Lynyrd Skynyrd από το 1970 μέχρι τον θάνατο του, το 2009.

## Βιογραφία
Ο Πάουελ, υιός αξιωματικού του αμερικάνικου ναυτικού, γεννήθηκε το 1952 στο Κόρπους Κρίστι και σε νηπιακή ηλικία, μετακόμισε στην Ιταλία με την οικογένεια του. Το 1960, ο πατέρας του πέθανε από καρκίνο και η μητέρα του με τα τρία παιδιά της επέστρεψαν στις Ηνωμένες Πολιτείες, διαμένοντας στο Τζάκσονβιλ της Φλόριντα.

Έμαθε να παίζει πιάνο με ιδιαίτερα μαθήματα και ξεκίνησε την φοίτηση του στο γυμνάσιο Bishop Kenny High School, όπου γνώρισε τον Λέον Γουίλκισον και το 1970 μπήκε στο τοπικό κολέγιο σπουδάζοντας μουσική θεωρία. Την ίδια περίοδο, ξεκίνησε να εργάζεται ως μεταφορέας των Lynyrd Skynyrd, ενώ έπαιζε στους Alice Marr. Παρέμεινε σε αυτή την θέση για δύο χρόνια, πριν ενταχθεί στην σύνθεση του συγκροτήματος.

Το 1973, οι Lynyrd Skynyrd κυκλοφόρησαν τον δίσκο "*[[(Pronounced 'Lĕh-'nérd 'Skin-'nérd)]]*", με μεγάλες επιτυχίες όπως τα "*Gimme Three Steps*", "*Simple Man*" και "*Freebird*". Κατά την επόμενη τετραετία, το συγκρότημα αναδείχθηκε σε ένα από τα σπουδαιότερα του είδους του και ο κύριος εκπρόσωπος του southern rock, αλλά στις 20 Οκτωβρίου 1977, ένα αεροπορικό δυστύχημα κόστισε την ζωή στον τραγουδιστή Ρόνι Βαν Ζαντ και δύο ακόμη μέλη του σχήματος, οδηγώντας στην διάλυση των Lynyrd Skynyrd.

Μετά από ένα μεγάλο διάλειμμα, ο Πάουελ συμμετείχε στον δίσκο "*Rockin' into the Night*" των .38 Special και σχημάτισε τους Alias μαζί με τον Γουίλκινσον, κυκλοφορώντας το άλμπουμ "*Contraband*". Στην συνέχεια, έπαιξε σε δύο δίσκους των Rossington Collins Band, όπως και στο "*Here, There & Back*" των Allen Collins Band.

Μετά την διάλυση των τελευταίων, έγινε μέλος των Vision το 1985, αλλά δύο χρόνια αργότερα οι εναπομείναντες μουσικοί των Lynyrd Skynyrd, με τον αδελφό του Ρόνι Βαν Ζαντ, Τζόνι, στο μικρόφωνο, επανενώθηκαν, παίζοντας για πρώτη φορά στο Charlie Daniels' Volunteer Jam. Ακολούθησε μία περιοδεία, πριν ηχογραφήσουν το άλμπουμ "*[[Lynyrd Skynyrd 1991]]*". Ο Πάουελ παρέμεινε στο συγκρότημα μέχρι το 2009, ενώ το 2007 συμμετείχε στο άλμπουμ "*[[Rock n Roll Jesus]]*" του Kid Rock, το οποίο ανέβηκε στην κορυφή του Billboard στις Ηνωμένες Πολιτείες.

Στις 28 Ιανουαρίου 2009, ο Πάουελ πέθανε αφού υπέστη καρδιακή προσβολή μέσα στο σπίτι του. Η κηδεία του πραγματοποιήθηκε τρεις ημέρες αργότερα, με τον Kid Rock να τραγουδάει προς τιμή του. Οι Lynyrd Skynyrd αφιέρωσαν το τραγούδι "*Gifted Hands*" από τον δίσκο "*[[God & Guns]]*", στον Πάουελ.

## Δισκογραφία

## Παραπομπές


## Πηγές
* Billy Powell | Biography | AllMusic
* Billy Powell - The Official Lynyrd Skynyrd History Website 
* Billy Powell Discography at Discogs

## Εξωτερικοί σύνδεσμοι
* Lynyrd Skynyrd Official Site

Κατηγορία:Αμερικανοί πιανίστες
Κατηγορία:Ροκ μουσικοί
60 μέτρα στους Νορδικούς Αγώνες Κλειστού Στίβου

Τα **[[60 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 60 μέτρα μαζί με τα 60 μέτρα στους Βαλκανικούς Αγώνες Κλειστού Στίβου, μετά από τα 60 μέτρα στο Παγκόσμιο Πρωτάθλημα Κλειστού Στίβου, τα 60 μέτρα στο Ευρωπαϊκό Πρωτάθλημα Κλειστού Στίβου και τα 60 μέτρα στο Ασιατικό Πρωτάθλημα Κλειστού Στίβου. Η μορφή της διοργάνωσης έχει μία τελική σειρά και η τελική κατάταξη διαμορφώνεται από τους καλύτερους χρόνους σε αυτή την σειρά. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 6.66 δευτερόλεπτα για τους άνδρες, που καταρρίφθηκε από τον Έρικ Χάγκμπεργκ το 2015, και 7.27 δευτερόλεπτα για τις γυναίκες, που καταρρίφθηκε από την Εζίνε Οκπαραέμπο το 2012. Το ρεκόρ των αγώνων στους άνδρες έχει ισοφαριστεί δύο φορές και έχει καταρριφθεί μία φορά: από τον Τζεϊσούμα Σαϊντί Εντούρ το 2012, από τον Όνταιν Ρόσε το 2013, καθώς και από τον Έρικ Χάγκμπεργκ το 2015. Το ρεκόρ των αγώνων στις γυναίκες έχει καταρριφθεί μία φορά: από την Εζίνε Οκπαραέμπο το 2012.

Ο Τζεϊσούμα Σαϊντί Εντούρ, από τη Νορβηγία, είναι ο πιο επιτυχημένος αθλητής της διοργάνωσης, έχοντας κερδίσει δύο χρυσούς τίτλους. Η Εζίνε Οκπαραέμπο από τη Νορβηγία, είναι η μοναδική γυναίκα που έχει κερδίσει τέσσερις χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.

Από το 2011 έως σήμερα έχουν αναδειχθεί τέσσερις πρωταθλητές από τρεις διαφορετικές χώρες στους άνδρες και δύο πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Τζεϊσούμα Σαϊντί Εντούρ στους άνδρες και η Εζίνε Οκπαραέμπο στις γυναίκες από τη Νορβηγία το 2011. Οι πιο πρόσφατοι πρωταθλητές είναι ο Έρικ Χάγκμπεργκ από τη Σουηδία και η Εζίνε Οκπαραέμπο από τη Νορβηγία.

Η Νορβηγία είναι η πιο επιτυχημένη χώρα στο αγώνισμα, έχοντας κερδίσει έξι χρυσά μετάλλια, δύο στους άνδρες και τέσσερα στις γυναίκες. Η Σουηδία και η Φινλανδία είναι στη δεύτερη θέση με δύο χρυσά μετάλλια αντίστοιχα, δύο και ένα στους άνδρες και ένα η Φινλανδία στις γυναίκες.

## Συμμετοχές

## Κάτοχοι μεταλλίων
thumb|right|Ο πρωταθλητής το 2011 και το 2012, Τζεϊσούμα Σαϊντί Εντούρ.
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια το 2014, Χάνα-Μάρι Λάτβαλα (πρώτη από δεξιά).

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Αισχρίων

Με το όνομα **Αισχρίων** είναι γνωστά τα κάτωθι ιστορικά πρόσωπα:

:*  Αισχρίων ο Σάμιος ή **Αισχίων**· ιαμβογράφος και λυρικός ποιητής του 4ου π.Χ. αιώνα.
:*  Αισχρίων ο Μυτιλιναίος· επικός ποιητής του 4ου π.Χ. αιώνα, πιθανώς το ίδιο πρόσωπο με τον προηγούμενο Αισχρίωνα τον Σάμιο.
:* Αισχρίων ο Ακαρνάνας· πολιτικός του 2ου π.Χ. αιώνα από την Ακαρνανία, φιλικά προσκείμενος στους Ρωμαίους.
:* Αισχρίων (στρατηγός)· Συρακούσιος στρατηγός του Αρχαγάθου (4ος αι. π.Χ.), γιου του τυράννου Αγαθοκλή.
:* Αισχρίων ο Περγαμηνός· ιατρός από την Πέργαμο, διδάσκαλος του Γαληνού στην φαρμακολογία.
:* Αισχρίων (φυσιοδίφης)· συγγραφέας *Γεωπονικών*. Τον αναφέρει ο Βάρρων.
:* Αισχρίων ο Συρακούσιος· (1ος αι. π.Χ.). Αναφέρεται από τον Κικέρωνα.
Πρόκλος (αποσαφήνιση)

Με το όνομα **Πρόκλος** είναι γνωστά τα κάτωθι ιστορικά πρόσωπα: 

:* Πρόκλος (ψηφιδογράφος)· ψηφιδιογράφος του 1ου μ.Χ. αιώνα.
:* Πρόκλος ο Ρηγίνος· ιατρός του 1ου μ.Χ. αιώνα από το Ρήγιο της Ιταλίας.
:* Πρόκλος Ευτύχιος· γραμματικός του 2ου μ.Χ. αιώνα, πιθανολογούμενος συγγραφέας της Χρηστομάθειας
:* Πρόκλος ή Πρόκουλος· οπαδός του Μοντανού (2ος μ.Χ. αιώνας).
:* Πρόκλος ο Ναυκρατίτης· ρήτορας του 2ου μ.Χ. αιώνα από την Ναύκρατη της Αιγύπτου, διδάσκαλος του Φιλόστρατου.
:* Πρόκλος ο Μαλλώτης· στωϊκός φιλόσοφος από την Κιλικία (2ος ή 3ος μ.Χ. αιώνας).
:* Πρόκλος (βυζαντινός αξιωματούχος)· αξιωματούχος του Βυζαντίου επί Θεοδοσίου (4ος μ.Χ. αιώνας).
:* Πρόκλος ο Λύκιος ή ** ο Διάδοχος**· νεοπλατωνικός φιλόσοφος του 5ου μ.Χ. αιώνα.
:* Πρόκλος ο Ονειροκρίτης· 5ος/6ος μ.Χ. αιώνας.
:* Πρόκλος (ιεροφάντης)· από την Λαοδίκεια της Συρίας.
:* Πρόκλος ο μοναχός· λόγιος του 15ου μ.Χ. αιώνα από τα Ιωάννινα, συγγραφέας μαζί με τον επίσης μοναχό Κομνηνό της ιστορίας της σερβοκρατίας στην Ηπειρο (*Χρονικόν του Πρόκλου και Κομνηνού*).

… επίσης οι Άγιοι της εκκλησίας:
:* Πρόκλος (μάρτυρας)· μαρτύρησε το 115 μ.Χ. επί Τραϊανού. Η μνήμη του εορτάζεται στις 12 Ιουλίου.
:* Πρόκλος (Σιναΐτης μοναχός)· μαρτύρησε από τους Σαρακηνούς τον 5ο μ.Χ. αιώνα. Η μνήμη του εορτάζεται στις 14 Ιανουαρίου.
:* Πρόκλος (Πατριάρχης Κωνσταντινουπόλεως)· η μνήμη του εορτάζεται στις 24 Οκτωβρίου.

Και: 
:* Πρόκλος (κρατήρας)· κρατήρας της Σελήνης.
Tribute to the Gods

**Tribute to the Gods** είναι ο τίτλος της συλλογής διασκευών του αμερικανικού heavy metal συγκροτήματος Iced Earth, η οποία κυκλοφόρησε το Νοέμβριο του 2002 μέσω της δισκογραφικής εταιρείας "Century Media".

Οι κριτικές για το άλμπουμ υπήρξαν μέτριες, με το "Allmusic" να το βαθμολογεί με τρία αστέρια με άριστα τα πέντε και το "Metal Storm" με 7,5 / 10.

Αυτός ήταν ο τελευταίος δίσκος του συγκροτήματος με τον κιθαρίστα Λάρι Ταρνόφσκι στην σύνθεση τους, ο οποίος αντικαταστάθηκε από τον Ραλφ Σάντολα, όπως και του τραγουδιστή Ματ Μπάρλοου, ο οποίος επέστρεψε στους Iced Earth πέντε χρόνια αργότερα.

## Τραγούδια

## Μέλη των Iced Earth
Η σύνθεση του συγκροτήματος κατά την ηχογράφηση του "***Tribute to the Gods***" είχε την εξής μορφή:

* **[[Ματ Μπάρλοου]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]], [[μαντολίνο]], [[πλήκτρα]]*
* **Λάρι Ταρνόφσκι** - *[[κιθάρα]]*
* **Τζέιμς Μακ Ντόνο** - *[[μπάσο]]*
* **[[Ρίτσαρντ Κρίστι]]** - *[[τύμπανα]]*

;Γκεστ συμμετοχές
* **Τζιμ Μόρις** - *[[κιθάρα]], [[Φωνητική|φωνητικά]]*

## Παραπομπές


## Πηγές
* Tribute to the Gods - Iced Earth | Songs, Reviews, Credits, Awards | AllMusic
* Tribute to the Gods | The Official Iced Earth Website 
* Iced Earth - Tribute to the Gods - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2002
Στράτος Δαναμπάσης

Ο **Στράτος Δαναμπάσης** ήταν Έλληνας ποδοσφαιριστής, ο οποίος αγωνίστηκε ως αμυντικός στην ομάδα του Άρη Θεσσαλονίκης το 1957 και από το 1963 μέχρι το 1965.

## Καριέρα
Ο Δανάμπασης ξεκίνησε την καριέρα του από την ΑΕ Κιλκίς και μεταγράφηκε στον Άρη το καλοκαίρι του 1957. Αγωνίστηκε σε πέντε αγώνες του πρωταθλήματος Θεσσαλονίκης του 1957-58, το Νοέμβριο και τον Δεκέμβριο του 1957, πριν αποσυρθεί από την ενεργό δράση.

Τον Μάρτιο του 1963, επέστρεψε στους αγωνιστικούς χώρους με σκοπό να βοηθήσει τον Άρη στην προσπάθεια να παραμείνει στην Α' Εθνική εκείνη την χρονιά. Αγωνίστηκε σε εννέα ματς, προκαλώντας και διαμάχη μεταξύ των παικτών στον σημαντικό αγώνα εναντίον του Εθνικού, όπου οι "κίτρινοι" κέρδισαν με 2-1. Στο 89ο λεπτό του αγώνα, ο Δανάμπασης είχε δοκάρι και ο συμπαίκτης του, Γιάννης Κούζας, ανέκτησε την μπάλα και πέτυχε το νικητήριο τέρμα.

Την σεζόν 1963-64, αγωνίστηκε ως κεντρικός αμυντικός σε 25 αγώνες, διακρινόμενος για τα αθλητικά του προσόντα και το πολύ δυνατό παιχνίδι του. Έπαιξε για τελευταία φορά στις 7 Μαρτίου 1965, στην ήττα του Άρη από τον Παναθηναϊκό στην Αθήνα.

Απεβίωσε το 2005.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Δαναμπάσης Στράτος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Χου Γιφάν

Η **Χου Γιφάν** (Διεθνώς: *Hou Yifan*, κινέζικα: 侯逸凡, γεν. 27 Φεβρουαρίου 1994) είναι Κινέζα γκρανμαίτρ και πρώην "παιδί θαύμα" στο σκάκι. Κατέκτησε τρεις φορές το Παγκόσμιο Πρωτάθλημα στο Σκάκι Γυναικών και υπήρξε η νεότερη που έχει κερδίσει τον τίτλο αυτόν, καθώς και η νεότερη σκακίστρια που έχει κερδίσει τον τίτλο της γκρανμαίτρ.

## Σκακιστική καριέρα
Σε ηλικία 12 ετών, η Χου έγινε η νεότερη παίκτρια που συμμετείχε στο Παγκόσμιο Πρωτάθλημα Γυναικών της FIDE (Αικατερινούπολη, 2006) και στην Ολυμπιάδα Σκακιού (Τορίνο, 2006, 37η Ολυμπιάδα Σκακιού). Τον Ιούνιο του 2007 έγινε η νεότερη Κινέζα παίκτρια που κέρδισε το Εθνικό Σκακιστικό Πρωτάθλημα Γυναικών της Κίνας, Τον Ιανουάριο του 2004 η Διεθνής Σκακιστική Ομοσπονδία της έδωσε τον τίτλο της διεθνούς μαιτρ γυναικών, τον Ιανουάριο του 2007 τον τίτλο της διεθνούς γκρανμαίτρ γυναικών και τον Αύγουστο του 2008 πήρε τον ύψιστο τίτλο διεθνής γκρανμαίτρ. Το 2010, σε ηλικία 16 ετών, έγινε η νεότερη στην ιστορία παγκόσμια πρωταθλήτρια γυναικών στο σκάκι κερδίζοντας το Παγκόσμιο Σκακιστικό Πρωτάθλημα Γυναικών στην επαρχία Χατάι της Τουρκίας.

Έχασε τον τίτλο της το 2012, αλλά τον ανέκτησε το 2013. Τον Αύγουστο του 2014, μετά την Μάγια Τσιμπουρντανίτζε και την Γιούντιτ Πόλγκαρ (Judit Polgar), έγινε η τρίτη γυναίκα στον κόσμο που συμμετείχε στη λίστα κατάταξης των 100 καλύτερων παικτών της FIDE. Από το Μάιο του 2015, κατατάσσεται ως η 1η γυναίκα σκακίστρια και είναι 55η στο σύνολο των παικτών. Στις 5 Απριλίου του 2015 έχασε τον παγκόσμιο τίτλο της, αρνούμενη να διαγωνιστεί στα ματς κατά τις αρχές του 2015, αλλά έχοντας κερδίσει το Γκραν Πρι του 2014 της FIDE είχε την δυνατότητα να παίξει με την νέα παγκόσμια πρωταθλήτρια Μαρίγια Μούζιτσουκ σε ένα ματς για το Παγκόσμιο Πρωτάθλημα κατά το τρίτο τρίμηνο του 2015. Το ματς αναβλήθηκε τελικά για τον Μάρτιο του 2016, όπου η Χου Γιφάν επανέκτησε τον τίτλο της με σκορ 6–3 πετυχαίνοντας 3 νίκες και 6 ισοπαλίες, ενώ η Μαρίγια Μούζιτσουκ δεν κατάφερε να της αποσπάσει κάποια νίκη στις εννέα παρτίδες που έπαιξαν μεταξύ τους.

## Στυλ παιχνιδιού
Η Χου Γιφάν με τα λευκά παίζει κυρίως 1.ε4, ενώ με τα μαύρα ενάντια στο 1.ε4 παίζει συνήθως Σικελική άμυνα και Γαλλική άμυνα, επίσης ενάντια στο 1.δ4 παίζει Μπογκοϊνδική, Νιμζοϊνδική ή Ινδική άμυνα της βασίλισσας.

## Παραπομπές


## Εξωτερικοί σύνδεσμοι

*
*

Κατηγορία:Κινέζοι σκακιστές
Ελληνική Ένωση για τα Δικαιώματα του Ανθρώπου και του Πολίτη

Η **Ελληνική Ένωση για τα Δικαιώματα του Ανθρώπου και του Πολίτη** (ΕΕΔΑΠ) είναι η παλαιότερη μη κυβερνητική οργάνωση που δραστηριοποιείται στην Ελλάδα για την προστασία των ανθρωπίνων δικαιωμάτων. Ιδρύθηκε το 1936 με πρώτο πρόεδρό της τον Αλέξανδρο Σβώλο αλλά διαλύθηκε από τη δικτατορία του Μεταξά. Ιδρύθηκε εκ νέου το 1953. Είναι τακτικό μέλος της Διεθνούς Ομοσπονδίας των Δικαιωμάτων του Ανθρώπου. Σημερινός της πρόεδρος είναι ο Κωνσταντίνος Τσιτσελίκης.

## Υποσημειώσεις


## Εξωτερικοί σύνδεσμοι
* 

## Δείτε επίσης
* Δικαστήριο της Ευρωπαϊκής Ένωσης
* Ευρωπαϊκή Εισαγγελία
* Ευρωπαϊκό Δικαστήριο Ανθρωπίνων Δικαιωμάτων
* Ευρωπαϊκή Επιτροπή Ανθρωπίνων Δικαιωμάτων
* Χάρτης των Θεμελιωδών Δικαιωμάτων της Ευρωπαϊκής Ένωσης
* Ευρωπαϊκή Σύμβαση για τα Δικαιώματα του Ανθρώπου
* Διακήρυξη των Δικαιωμάτων του Ανθρώπου και του Πολίτη
* Οικουμενική Διακήρυξη για τα Ανθρώπινα Δικαιώματα
* Σύνταγμα
* Ανθρώπινα δικαιώματα
* Ανθρώπινα δικαιώματα στην Ελλάδα
* Εθνική Επιτροπή για τα Δικαιώματα του Ανθρώπου

Κατηγορία:Μη κυβερνητικές οργανώσεις βασισμένες στην Ελλάδα
Κατηγορία:Ανθρώπινα δικαιώματα στην Ελλάδα
Κατηγορία:Ανθρώπινα δικαιώματα
Ζίε Ζουν

Η **Ζίε Ζουν** (*谢军*, 30 Οκτωβρίου 1970) είναι Κινέζα διεθνής γκρανμαίτρ σκακίστρια και δύο φορές παγκόσμια πρωταθλήτρια, από το 1991 έως το 1996 και από το 1999 έως το 2001. Η Ζίε Ζουν έγινε η 2η γυναίκα, μετά την Ελίζαμπεθ Μπίκοβα από την Σοβιετική Ένωση, που κατέκτησε τον τίτλο της Παγκόσμιας Πρωταθλήτριας δύο φορές.

## Βιογραφικά στοιχεία
Η Ζίε Ζουν γεννήθηκε στις 30 Οκτωβρίου 1970 στην πόλη Μπαοντίνγκ της επαρχίας Χεμπέι στην Κίνα. Ασχολήθηκε με το σκάκι από την ηλικία των έξι ετών και σπούδασε ψυχολογία στο Κανονικό Πανεπιστήμιο του Πεκίνο.

Παντρεύτηκε τον γκρανμαίτρ Wu Shaobin, ο οποίος στο παρελθόν υπήρξε και προπονητής της.

## Σκακιστική καριέρα
Σε ηλικία έξι ετών η Ζίε ξεκίνησε να παίζει κινέζικο σκάκι, ήταν 10 ετών όταν κέρδισε το πρώτο της προτάθλημα στο Πεκίνο και τότε ήταν που παροτρύνθηκε να ξεκινήσει το σκάκι διεθνώς. Μετά από εντατική προπόνηση κέρδισε τελικά το Πρωτάθλημα Νεανίδων της Κίνας το 1984.

Στην ηλικία των 20 ετών η Ζίε κέρδισε το δικαίωμα να διεκδικήσει τον παγκόσμιο τίτλο των γυναικών, και το 1991 νίκησε με σκορ 8½-6½ την διάσημη Μάγια Τσιμπουρντανίτζε από την Σοβιετική Ένωση, η οποία κατείχε τον τίτλο από το 1978. Το 1993 υπερασπίστηκε με επιτυχία τον τίτλο της ενάντια στην Νανά Ιοσελιάνι (νίκησε τον αγώνα 8½-2½). Έχασε τον τίτλο από την Ουγγαρέζα Ζούζα Πόλγκαρ το 1996 (8½-4½), αλλά ανέκτησε τον τίτλο το 1999, νικώντας την τότε φιναλίστ του πρωταθλήματος Αλίσα Γκαλιάμοβα (8½-6½), αφού η Πόλγκαρ αρνήθηκε να δώσει αγώνα και έχασε τον τίτλο της.

Τον Ιούλιο του 2004, έγινε διεθνής διαιτητής και ανώτερη προπονήτρια στο σκάκι, αποκτώντας τους αντίστοιχους τίτλους από την Διεθνή Σκακιστική Ομοσπονδία.

## Παραπομπές


## Εξωτερικοί σύνδεσμοι
* Επίσημη ιστοσελίδα της Ζίε Ζουν.
* 
* 

Κατηγορία:Κινέζοι σκακιστές
Τραγωδία του Εστάδιο Νασιονάλ

Η **Τραγωδία του Εστάδιο Νασιονάλ** (γνωστή και ως **ποδοσφαιρική τραγωδία της Λίμα**) συνέβη στις 24 Μαΐου του 1964 στη Λίμα, Περού και είναι, μέχρι σήμερα, η χειρότερη τραγωδία στην ιστορία του ποδοσφαίρου.

## Τα γεγονότα
Η τραγωδία συνέβη το απόγευμα της 24ης Μαΐου του 1964 στη Λίμα, λίγο πριν το τέλος του ποδοσφαιρικού αγώνα Περού - Αργεντινής για τα προκριματικά των Ολυμπιακών Αγώνων του Τόκιο. 

Η Αργεντινή προηγείτο με 1-0, όταν, δύο λεπτά πριν από τη λήξη του αγώνα, ο Ουρουγουανός διατητής ακύρωσε ένα τέρμα των γηπεδούχων. 

Το αφηνιασμένο πλήθος εισέβαλε στο γήπεδο για να λιντσάρει το διαιτητή και η αστυνομία παρενέβη με όλα τα μέσα που διέθετε. Οι συμπλοκές στον αγωνιστικό χώρο γρήγορα μετατράπηκαν σε γενική επίθεση με δακρυγόνα κατά των θεατών στις εξέδρες, οι οποίοι τράπηκαν σε άτακτη φυγή.

Ο αγώνας ωστόσο δεν είχε λήξει και πολλές από τις πόρτες του εθνικού σταδίου της περουβιανής πρωτεύουσας ήταν κλειδωμένες. Οι θεατές συνωστίστηκαν στους αδιέξοδους διαδρόμους. Πολλοί έχασαν τις αισθήσεις τους. Λίγα λεπτά αργότερα 328 άτομα ήταν νεκρά από ασφυξία, ποδοπατημένα μέχρι θανάτου, ενώ, έξω από το στάδιο, ο μαινόμενος όχλος επιδόθηκε σε ένα όργιο καταστροφής, πυρπολώντας καταστήματα, αυτοκίνητα και εργοστάσια.

## Παραπομπές


## Εξωτερικοί σύνδεσμοι
*Οι μεγαλύτερες τραγωδίες στην ιστορία του ποδοσφαίρου Real.gr
*Τα μεγαλύτερα οπαδικά μακελειά στα γήπεδα του κόσμου Το Βήμα
*Οι πιο αιματηρές τραγωδίες στα ποδοσφαιρικά γήπεδα sport24.gr

Κατηγορία:1964
Κατηγορία:Ποδόσφαιρο στο Περού
Ζου Τσεν

Η **Ζου Τσεν** (*諸宸*, 16 Μαρτίου 1976) είναι Κινέζα σκακίστρια γκρανμαίτρ. Το 2001, έγινε η δεύτερη παγκόσμια πρωταθλήτρια της Κίνας, μετά την Ζίε Ζουν, και η 13η Κινέζα που απέκτησε τον τίτλο γκρανμαίτρ. Το 2006 απέκτησε την υπηκοότητα του Κατάρ και από τότε παίζει για το Κατάρ.

## Βιογραφικά στοιχεία
Η Ζου γεννήθηκε στις 16 Μαρτίου 1976 στην πόλη Γουενζού της επαρχίας Τσετσιάνγκ στην Κίνα. Σπούδασε και πήρε Μάστερ στο Πανεπιστήμιο Τσινγκχουά της Κίνας. Παντρεύτηκε με τον γκρανμαίτρ Mohamad Al-Modiahki από το Κατάρ και έτσι εκπροσωπεί πλέον το Κατάρ με τους αγώνες της.

## Σκακιστική καριέρα
Το 1988 η Ζου έγινε η πρώτη Κινέζα παίκτρια που κέρδισε διεθνή διαγωνισμό στο σκάκι, όταν κέρδισε το Παγκόσμιο Πρωτάθλημα Νεανίδων κάτω των 12, στη Ρουμανία. Κέρδισε επίσης το Τζούνιορ Παγκόσμιο Σκακιστικό Πρωτάθλημα το 1994 και 1996. Το 2002, σε ηλικία 25 ετών, έγινε η 11η Παγκόσμια Πρωταθλήτρια Γυναικών κερδίζοντας στο τουρνουά την Ρωσίδα τότε κάτοχο του τίτλου Αλεξάνδρα Κοστένιουκ με σκορ 5–3.

Η Ζου έχασε την ευκαιρία να υπερασπιστεί τον παγκόσμιο τίτλο της στη Γεωργία τον Μάιο του 2004 λόγω της εμπλοκής του προγράμματος των αγώνων με αυτό της εγκυμοσύνης της.

Τον Ιούνιο του 2004, η Ζου έχασε δύο αγώνες εναντίον ενός σκακιστικού ηλεκτρονικού υπολογιστή, γνωστός ως "Star of Unisplendour", ο οποίος ήταν ένας AMD 64-bit 3400+ CPU με 2 GB RAM σε συνεπεξεργασία με την σκακιστική μηχανή Fritz 8.

## Παραπομπές


## Εξωτερικοί σύνδεσμοι
* 
* 
* 

Κατηγορία:Κινέζοι σκακιστές
200 μέτρα στους Νορδικούς Αγώνες Κλειστού Στίβου

Τα **[[200 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι το μοναδικό αγώνισμα που πραγματοποιείται σήμερα σε αυτό το επίπεδο καθώς τα 200 μέτρα διεξήχθησαν στις υπόλοιπες διοργανώσεις έως το 2005, όπως τα 200 μέτρα στο Παγκόσμιο Πρωτάθλημα Κλειστού Στίβου (1985–2004), τα 200 μέτρα στο Ευρωπαϊκό Πρωτάθλημα Κλειστού Στίβου (1982–2005), τα 200 μέτρα στο Ασιατικό Πρωτάθλημα Κλειστού Στίβου (2004), και τα 200 μέτρα στους Βαλκανικούς Αγώνες Κλειστού Στίβου (1991–2005). Η μορφή της διοργάνωσης έχει δύο σειρές και η τελική κατάταξη διαμορφώνεται από τους καλύτερους χρόνους σε αυτές τις σειρές. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 20.72 δευτερόλεπτα για τους άνδρες, που καταρρίφθηκε από τον Τζόναθαν Άστραντ το 2013, και 23.30 δευτερόλεπτα για τις γυναίκες, που καταρρίφθηκε από την Χάνα-Μάρι Λάτβαλα το 2013. Το ρεκόρ των αγώνων στους άνδρες έχει καταρριφθεί μία φορά: από τον Τζόναθαν Άστραντ το 2013. Το ρεκόρ των αγώνων στις γυναίκες έχει καταρριφθεί δύο φορές: από την Τζέσικα Σάμιουελσον το 2012, καθώς και από την Χάνα-Μάρι Λάτβαλα το 2013.

Ο Τζόναθαν Άστραντ, από τη Φινλανδία, είναι ο πιο επιτυχημένος αθλητής της διοργάνωσης, έχοντας κερδίσει τέσσερις χρυσούς τίτλους. Η Χάνα-Μάρι Λάτβαλα από τη Φινλανδία, είναι η μοναδική γυναίκα που έχει κερδίσει τρεις χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.

Από το 2011 έως σήμερα έχουν αναδειχθεί δύο πρωταθλητές από δύο διαφορετικές χώρες στους άνδρες και τρεις πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Τζόναθαν Άστραντ στους άνδρες και η Έλα Ράσανεν στις γυναίκες από τη Φινλανδία το 2011. Οι πιο πρόσφατοι πρωταθλητές είναι ο Τζόναθαν Άστραντ και η Χάνα-Μάρι Λάτβαλα από τη Φινλανδία.

Η Φινλανδία είναι η πιο επιτυχημένη χώρα στο αγώνισμα, έχοντας κερδίσει οκτώ χρυσά μετάλλια, τέσσερα στους άνδρες και τέσσερα στις γυναίκες. Η Σουηδία είναι στη δεύτερη θέση με δύο χρυσά μετάλλια, ένα στους άνδρες και ένα στις γυναίκες.
## Κάτοχοι μεταλλίων
### Ανδρών
thumb|right|Ο δευτεραθλητής το 2011, Γιόχαν Βίσμαν.

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια το 2012, Τζέσικα Σάμιουελσον.

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Riza

Το **Riza** είναι το ντεμπούτο άλμπουμ των Villagers of Ioannina City (ή VIC, ή V.I.C), ενός ελληνικού συγκροτήματος της πειραματικής ροκ μουσικής σκηνής από τα Ιωάννινα. Κυκλοφόρησε το 2014.

Όλα τα τραγούδια του δίσκου ενορχηστρώθηκαν και εκτελέστηκαν από τους V.I.C. Εκτός από δικές τους συνθέσεις, διασκεύασαν και παραδοσιακά τραγούδια της Ηπείρου. Ένα μέρος του τραγουδιού "St. Triad" περιλαμβάνει μία διασκευή του κομματιού "Έχω Ζάλη" του Τάσου Ζούμπα.

Ο δίσκος κυκλοφόρησε σε ηλεκτρονική μορφή, καθώς και στον περιορισμένο αριθμό των 500 αντιτύπων σε μορφή δίσκου βινυλίου και άλλων 500 σε μορφή CD. Για την προώθηση του δίσκου, έδωσαν συναυλίες στην Θεσσαλονίκη, την Λάρισα, τον Βόλο, τα Τρίκαλα, την Πάτρα και την Αθήνα, ενώ συμμετείχαν στο Way Of West festival στο Δρέπανο, το Antiracist fest στην Αθήνα, το Rockwave Festival στην Μαλακάσα, κ.α.

## Τραγούδια

## Συντελεστές
*Alex Karametis – κιθάρα, φωνή
*Akis Zois - μπάσο
*Aris Giannopoulos – ντραμς
*Konstantis Pistiolis – κλαρίνο, φωνητικά, Caval
*Achilleas Radis – πλήκτρα

*George Pentzikis - μηχανικός, μίξινγκ
*Asteris Partalios – βοηθός
*Rob Stevens – μίξινγκ
*Giannis Christodoulatos – mastering
*Diogenis Hantzopoulos – εξώφυλλο

## Παραπομπές


Κατηγορία:Δισκογραφία των Villagers of Ioannina City
Κατηγορία:Άλμπουμ του 2014
Star Wars (άλμπουμ των Wilco)

Το ***Star Wars*** είναι το ένατο στούντιο άλμπουμ των Wilco. Κυκλοφόρησε δωρεάν στις 16 Ιουλίου του 2015 από το wilcoworld.net. Είναι το δεύτερο στούντιο άλμπουμ που κυκλοφορεί από την προσωπική δισκογραφική της μπάντας, dBpm. Η έκδοση σε CD θα κυκλοφορήσει στις 21 Αυγούστου του 2015 και η έκδοση βινυλίου στις 27 Νοεμβρίου του 2015.

## Κομμάτια

## Παραπομπές


Κατηγορία:Άλμπουμ του 2015
No Life for Me

Το "**No Life for Me**" είναι ένα συνεργατικό στούντιο άλμπουμ από τα δύο αμερικάνικα συγκροτήματα *Wavves* και *Cloud Nothings*. Το άλμπουμ κυκλοφόρησε στις 28 Ιουνίου του 2015 από την Ghost Ramp, την δισκογραφική εταιρεία του Nathan Williams των *Wavves*. Η παραγωγή έγινε από τον Nathan Williams και τον αδερφό του Joel, οι οποίοι είναι γνωστοί και ως Sweet Valley.

## Κομμάτια

## Συντελεστές
* Nathan Williams - όλα τα όργανα, φωνή, παραγωγός
* Dylan Baldi - όλα τα όργανα, φωνή
* Joel Williams - πλήκτρα, παραγωγή
* Andrew Caddick - φωνητικά
* Brian Hill - ντραμς
* Nick Gazin - σχέδιο

## Παραπομπές


Κατηγορία:Άλμπουμ του 2015
Sing into My Mouth

Το ***Sing into My Mouth*** είναι ένα άλμπουμ διασκευών από τον Iron & Wine και τον Ben Bridwell των Band of Horses που κυκλοφόρησε στις 17 Ιουλίου του 2015. Το όνομα του άλμπουμ είναι ένας στίχος από το τραγούδι των Talking Heads, "This Must Be the Place (Naive Melody)".

## Κομμάτια
# "This Must Be the Place (Naive Melody)" – Talking Heads
# "Done This One Before" – Ronnie Lane
# "Any Day Woman" – Bonnie Raitt
# "You Know Me More Than I Know" – John Cale
# "Bulletproof Soul" – Sade
# "There's No Way Out of Here" – David Gilmour
# "God Knows (You Gotta Give to Get)" – El Perro del Mar
# "The Straight and Narrow" – Spiritualized
# "Magnolia" – JJ Cale
# "Am I a Good Man?" – Them Two
# "Ab's Song" – Marshall Tucker Band
# "Coyote, My Little Brother" – Peter La Farge

## Θέσεις στα τσάρτς
* Βέλγιο (Φλάνδρα) - 111
* Βέλγιο (Βαλλωνία) - 158
* Ολλανδία - 67
* Ιρλανδία - 83
* ΗΠΑ - 116

## Παραπομπές


Κατηγορία:Άλμπουμ του 2015
Nothing Is Easy: Live at the Isle of Wight 1970

Το **Nothing Is Easy: Live at the Isle of Wight 1970** είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 2 Νοεμβρίου 2004 μέσω της δισκογραφικής εταιρίας "Eagle".

Η ηχογράφηση του πραγματοποιήθηκε στην πέμπτη και τελευταία ημέρα του φεστιβάλ " Isle of Wight" του 1970, όπου έπαιξαν μαζί με τους The Moody Blues, τον Τζίμι Χέντριξ, την Τζόαν Μπαέζ, τους Free, κ.α..

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4,4 / 5, το "Record Collector" με τέσσερα αστέρια και το "ProgArchives" με 4,1 / 5.

## Λίστα Τραγουδιών
# "My Sunday Feeling" – 5:22
# "My God" – 7:33
# "With You There to Help Me" – 10:00
# "To Cry You a Song" – 5:42
# "Bourée" – 4:36
# "Dharma for One" – 10:10
# "Nothing Is Easy" – 5:38
# "We Used to Know / For a Thousand Mothers" – 10:37

## Μέλη των Jethro Tull
Οι μουσικοί οι οποίοι ηχογράφησαν το "*Nothing Is Easy: Live at the Isle of Wight 1970*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα, ακουστική κιθάρα, φλάουτο
* **Γκλεν Κόρνικ** - μπάσο
* **Κλάιβ Μπάνκερ** - τύμπανα
* **Τζον Έβαν** - πλήκτρα

## Παραπομπές


## Πηγές
* Nothing Is Easy: Live at the Isle of Wight 1970 - Jethro Tull | Songs, Reviews, Credits, Awards | AllMusic
* Jethro Tull - Nothing Is Easy: Live at the Isle of Wight 1970 | Sputnikmusic
* JETHRO TULL Nothing Is Easy: Live at the Isle of Wight 1970 reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2004
And Thou Shalt Trust... the Seer (μουσικό άλμπουμ)

Το **And Thou Shalt Trust... the Seer** είναι το πρώτο ολοκληρωμένο άλμπουμ του γερμανικού συμφωνικής μέταλ συγκροτήματος Haggard. Κυκλοφόρησε στις 15 Οκτωβρίου το 1997 από το *[[Last Episode]]*. Το σχέδιο του εξωφύλλου ανήκει στον ζωγράφο Άλμπρεχτ Ντύρερ με την ονομασία Μελαγχολία. Η κυκλοφορία του άλμπουμ επαναλήφθηκε σε δίσκο βινυλίου αυτή την φορά το 2008 από την Nattvind Records.

## Λίστα περιεχομένων του άλμπουμ

## Συντελεστές
* Asis Nasseri – φωνητικά, κιθάρες
* Luz Marsen – ντραμς, τύμπανα
* Andi Nad – μπάσο
* Danny Klupp – κιθάρες, ακουστικές κιθάρες
* Karin Bodenmüller – σοπράνο
* Sasema – σοπράνο
* Florian Schnellinger – bass vocals
* Hans Wolf – πιάνο, τσέμπαλο, πλήκτρα
* Kathrin Pechlof – άρπα
* Kerstin Krainer – βιολί
* Steffi Hertz – βιόλα
* Kathrin Hertz – βιολοντσέλο
* Christoph V. Zastrow – φλάουτο
* Robert Müller – κλαρινέτο
* Florian Bartl – όμποε
* Fiffi Fuhrmann – crumhorn

## Εξωτερικοί σύνδεσμοι
* And Thou Shalt Trust... the Seer στην Encyclopaedia Metallum

Κατηγορία:Άλμπουμ του 1997
Σλάβεν Τσούπκοβιτς

Ο **Σλάβεν Τσούπκοβιτς**, γεννημένος στις 23 Ιουνίου 1988 στο Κράλιεβο, είναι Σέρβος καλαθοσφαιριστής, ο οποίος αγωνίζεται στην ομάδα του Άρη, ενώ στο παρελθόν έχει αγωνιστεί και στα Τρίκαλα.

## Καριέρα
Ο Τσούπκοβιτς ξεκίνησε την καριέρα του το 2005 από την Μάσινατς Κράλιεβο, στην οποία παρέμεινε μέχρι το 2010, πριν μετακινηθεί στην Νάπρεντακ Κρούσεβατς. Το 2007, κατέκτησε το παγκόσμιο πρωτάθλημα νέων με την εθνική ομάδα της Σερβίας. Στην συγκεκριμένη ομάδα αγωνίστηκε για δύο χρόνια, πετυχαίνοντας, στο δεύτερο εξ αυτών, 16,5 πόντους και 7,6 ριμπάουντ κατά μέσο όρο.

Την σεζόν 2012-13, έπαιξε για την πολωνική Ρόζα Ράντομ, έχοντας μέσους όρους 7 πόντων και 2,5 ριμπάουντ. Την επόμενη χρονιά, αγωνίστηκε για την Σλόγκα Κράλιεβο, πριν κλείσει την σεζόν στην ομάδα Κοζούβ της Γευγελής, με 14,7 πόντους και 6 ριμπάουντ σε κάθε αγώνα.

Το 2014-15, μεταγράφηκε στα Τρίκαλα, με τα οποία κατέκτησε την δωδέκατη θέση του ελληνικού πρωταθλήματος. Σε 26 αγώνες της κανονικής περιόδου, είχε μέσο όρο 12,4 πόντων και 5,4 ριμπάουντ, με ατομικό του ρεκόρ τους 24 πόντους στην εντός έδρας ήττα με 87-94 από τον Κολοσσό Ρόδου, στις 28 Μαρτίου 2015.

Στις 30 Ιουλίου του ίδιου έτους, ο Άρης Θεσσαλονίκης ανακοίνωσε την απόκτηση του Τσούπκοβιτς, ο οποίος αποτέλεσε τον πέμπτο Σέρβο αθλητή στην ιστορία του συλλόγου.

Το καλοκαίρι του 2016 ο Γ.Σ. Κύμης ανακοίνωσε την απόκτηση του.

## Παραπομπές


## Πηγές
* Στον Αρη ο Σλάβεν Τσούπκοβιτς - Ε.Σ.Α.Κ.Ε.
* Slaven Cupkovic Europe Stats | Basketball-Reference.com
* Slaven Cupkovic PF - RealGM

## Εξωτερικοί σύνδεσμοι
* Slaven Cupkovic - Eurobasket
* Slaven Cupkovic 2014/2015 - YouTube

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές σερβικών συλλόγων
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Πανιωνίου
Αργυρός

Το ελληνικό επίθετο **Αργυρός** μπορεί να αναφέρεται:

*Αντώνιος Αργυρός, (1952), δικηγόρος και πολιτικός.
*Βασίλειος Αργυρός, 11ος αιώνας, Βυζαντινός ευγενής.
*Ισαάκ Αργυρός, (14ος αιώνας), βυζαντινός μαθηματικός και θεολόγος.
*Κωνσταντίνος Αργυρός (1986), Έλληνας τραγουδιστής.
*Ουμβέρτος Αργυρός, (1884-1963), Έλληνας ζωγράφος.
*Ρωμανός Γ΄ Αργυρός, 11ος αιώνας, Βυζαντινός αυτοκράτορας.

## Δείτε επίσης
*Δυναστεία των Αργυρών
Μοντς και Ρόκερς

Οι **Μοντς** (*mods*) και οι **Ρόκερς** (*rockers*) ήταν δύο ιδεολογικά και στιλιστικά αντίπαλες βρετανικές νεανικές υποκουλτούρες της δεκαετίας του 1960 και του 1970. Η ειδησεογραφική κάλυψη των αψιμαχιών μεταξύ των Μοντς και των Ρόκερς το 1964 πυροδότησε ηθικό πανικό για τη βρετανική νεολαία.

Η υποκουλτούρα των ρόκερς επικεντρώθηκε στη μοτοσικλέτα, κάτι που αντανακλάται και στην εμφάνισή τους. Γενικά, οι ρόκερς φορούσαν προστατευτικά ρούχα, όπως μαύρα δερμάτινα μπουφάν και μπότες μοτοσικλέτας. Η μουσική τους επιλογή ήταν το ροκ εντ ρολ της δεκαετίας του 1950. Η υποκουλτούρα του μοντ επικεντρώθηκε στη μόδα και τη μουσική και πολλοί μοντς οδηγούσαν σκούτερς. Οι μοντς φορούσαν κοστούμια και άλλα καθαρόγραμμα ρούχα και προτιμούσαν τα μουσικά είδη της δεκαετίας του 1960, όπως τη σόουλ, rhythm and blues, σκα, και βρετανικά συγκροτήματα όπως οι Who. 

## Αψιμαχίες
Οι Βρετανοί έφηβοι διοχέτευαν την καταπιεσμένη ζωτικότητά τους, που απελευθερώθηκε με τη μεταπολεμική κοινωνική άνοιξη, σε έναν τρομερό, ακατανόητο σε όλους -εκτός από τους ίδιους- πόλεμο, με σημαία τη μουσική. Το τριήμερο του Αγίου Πνεύματος του 1964, 600 μοντς, οι καλοβαλμένοι νεαροί με σήμα κατατεθέν τη βέσπα και τους ύμνους των Who, του τρίτου μεγάλου βρετανικού συγκροτήματος ροκ μουσικής, πλημμύρισαν τα θέρετρα του αγγλικού Νότου, κυρίως δε το Μάργκεϊτ και το Μπράιτον. Μπροστά τους βρήκαν τον "εχθρό": τους Ρόκερς, οι οποίοι κυκλοφορούσαν με μεγάλες μοτοσικλέτες και μπριγιαντίνη στα μαλλιά. Οι δύο μεγάλες ομάδες εφήβων συγκρούστηκαν ανελέητα μεταξύ τους και, μοιραία, με την αστυνομία, μετατρέποντας τα μικροαστικά θέρετρα σε πεδίο μάχης. Όπως λίγες εβδομάδες νωρίτερα στο Κλάκτον, οι συμπλοκές τους ήταν ομηρικές, κάθε βιαιότητα δικαιολογούταν και κάθε μέσο χρησιμοποιείτο, ακόμα και οι σεζ-λονγκ στη στέγη του περίφημου ενυδρείου του Μπράιτον. Ο τελικός απολογισμός θυμάτων ήταν μικρός: δύο τραυματίες. Η αστυνομία, συχνά πλαισιωμένη από εκπαιδευμένους σκύλους, συνέλαβε τελικά 127 άτομα κατά τη διάρκεια του τριημέρου και οι τοπικοί δικαστές ανέλαβαν τα περαιτέρω. Τέσσερις οδηγήθηκαν για μερικούς μήνες στις φυλακές, ώστε να εκτονωθεί το μένος τους με έξοδα της κυβέρνησης, ενώ τα πρόστιμα για διασάλευση της τάξης, οπλοφορία κ.λπ. έφτασαν συνολικά τις 1.900 λίρες. Μερικοί από τους επαναστάτες πλήρωσαν μάλιστα το πρόστιμο επιτόπου, με προσωπική επιταγή.     

## Παραπομπές


## Εξωτερικοί σύνδεσμοι
*Ο καρεκλοπόλεμος ανάμεσα σε ροκάδες και φλώρους που τρόμαξε την Αγγλία. Πώς η αντιπάθεια μεταξύ Mods και Rockers οδήγησε σε σκληρές συγκρούσεις με τραυματισμούς και μαχαιρώματα (βίντεο & φωτο) Η Μηχανή του Χρόνου
*Mods vs rockers 50 χρόνια μετά: 4 συντάκτες διαλέγουν πλευρά Jumpingfish.gr

Κατηγορία:Ιστορία του Ηνωμένου Βασιλείου
Παλαίφατος (αποσαφήνιση)

Με το όνομα **Παλαίφατος** αναφέρονται τα κάτωθι ιστορικά πρόσωπα:

:* Παλαίφατος· **γραμματικός** και μυθογράφος του 4ου ή 3ου π.Χ. αιώνα, πιθανολογούμενος συγγραφέας ενός διασωθέντος μικρού κειμένου με τίτλο *Περί απίστων* [ήτοι: περί απίστευτων ιστοριών].
:* Παλαίφατος ο Αβυδηνός· ιστορικός του 4ου π.Χ. αιώνα από την Άβυδο της Αιγύπτου.
:* Παλαίφατος ο Πάριος (ή Πριηνεύς)· συγγραφέας ή ποιητής του 5ου ή 4ου π.Χ. αιώνα. 
:* Παλαίφατος ο Αθηναίος· αρχαιότερος του Ομήρου επικός ποιητής με μυθική καταγωγή.
Παλαίφατος

Ο **Παλαίφατος** ήταν συγγραφέας άγνωστης εποχής από την Αίγυπτο ή την Αθήνα.

Η Σούδα μνημονεύει τα έργα του: . Μόνο όμως από το τελευταίο (*Τρωικά*) διασώθηκαν κάποια αποσπάσματα. 
 
## ''Περί απίστων''
Στον Παλαίφατο αυτόν αποδίδεται συχνά (χωρίς όμως μεγάλη βεβαιότητα) και ένα μικρό έργο που διασώθηκε μέχρι σήμερα με τίτλο *Παλαιφάτου Περί απίστων* *[περί απίστευτων ιστοριών]*. Η Σούδα πάντως το αναφέρει ως έργο του Παλαίφατου του Πάριου, ενώ ορισμένοι νεώτεροι μελετητές το αποδίδουν σε κάποιον **ψευδο-Παλαίφατο**, άγνωστο κατά τα άλλα. 

Στο κείμενο αυτό ο Παλαίφατος (όποιος και αν ήταν αυτός) αφηγείται εν συντομία 52 μύθους και προσπαθεί να ανιχνεύσει το "πραγματικό" τους περιεχόμενο και την "αλήθεια" στην οποία αυτές παραπέμπουν. Το έργο θεωρείται επιτομή ενός μεγαλύτερου χαμένου συγγράμματος. 
Πρωτοεκδόθηκε στη Βενετία το 1505 από τον Άλδο Μανούτιο.

## Παραπομπές & Σημειώσεις



Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες μυθογράφοι
Πάμελα Κούρσον

Η **Πάμελα Κούρσον** ήταν Αμερικανίδα τραγουδίστρια γεννημένη στις 22 Δεκεμβρίου 1946, η οποία έγινε κυρίως γνωστή από τη σχέση της με τον διάσημο τραγουδιστή των The Doors, Τζιμ Μόρισον. Αποτελούσε την κύρια έμπνευση του Μόρισον, άσχετα αν η σχέση τους δεν ήταν τόσο ομαλή. Πέθανε στις 25 Απριλίου 1974, σε ηλικία 27 ετών, από υπερβολική δόση ηρωίνης, με τον ίδιο τρόπο που είχε πεθάνει και ο Μόρισον τρία χρόνια νωρίτερα.

Γνώρισε τον Μόρισον στα δεκαεννέα της χρόνια, όταν σπούδαζε στο City College του Λος Άντζελες. Είχε σχέση μαζί του μέχρι τον θάνατο του τραγουδιστή το 1971.

Παρά το γεγονός ότι η ίδια και οι γονείς της ήθελαν να θαφτεί στο Παρίσι δίπλα στον τάφο του Μόρισον, υπήρχαν πολλά αξεπέραστα γραφειοκρατικά προβλήματα σχετικά με τη μεταφορά της σορού της εκτός χώρας, με αποτέλεσμα το σώμα της τελικά να αποτεφρωθεί σε κρεματόριο της Σάντα Άνα της Καλιφόρνια.

## Παραπομπές


## Εξωτερικοί σύνδεσμοι
* Pam Courson dies April 25, 1974 | Examiner.com
* Pamela Susan Morrison (1946 - 1974) - Find A Grave

Κατηγορία:Αμερικανίδες τραγουδίστριες
Παλαίφατος ο Αβυδηνός

Ο **Παλαίφατος ο Αβυδηνός** ήταν ιστοριογράφος του 4ου π.Χ. αιώνα από την Άβυδο της Αιγύπτου. Κατά την νεότητά του υπήρξε ερωμένος του Αριστοτέλη.

Η Σούδα μνημονεύει τους τίτλους κάποιων συγγραμμάτων του (*Κυπριακά*, *Δηλιακά*, *Αττικά*, *Αραβικά*), τα οποία όμως έχουν ολοσχερώς απολεσθεί.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κύπελλο Σαν Μαρίνο (ποδόσφαιρο ανδρών)

Το **Κύπελλο Σαν Μαρίνο** (ιταλικά: *Coppa Titano*) είναι το εθνικό ποδοσφαιρικό κύπελλο του Σαν Μαρίνο. Πραγματοποιήθηκε για πρώτη φορά το 1937.

## Κυπελλούχοι

## Οι τελικοί (από το 1986 και μετά)

## Σύνολο τίτλων

## Παραπομπές


## Εξωτερικοί σύνδεσμοι
* 

Κυπελλο Ανδρων
Σαν Μαρινο
Παλαίφατος ο Αθηναίος

Ο **Παλαίφατος ο Αθηναίος** ήταν, σύμφωνα με τη Σούδα, μυθικός επικός ποιητής, γιος του Ακταίου και της Βοιούς ή του Ιοκλέους και της Μετάνειρας ή, κατ᾿ άλλους, του Ερμή. Θεωρούνταν αρχαιότερος από τον Όμηρο ή ακόμη και από την Φημονόη (την μυθική πρώτη Πυθία των Δελφών, που είχε, όπως λέγανε, επινοήσει το δακτυλικό εξάμετρο για να εκφράζει τους χρησμούς της).
 
Σύμφωνα πάντα με τη Σούδα, ο Παλαίφατος είχε γράψει τα έπη: . 

Ο ποιητής του 5ου μ.Χ. αιώνα Χριστόδωρος ο Κοπτίτης σε ένα ποίημα του που διασώζεται στο δεύτερο βιβλίο της Ελληνικής Ανθολογίας παρουσιάζει τον Παλαίφατο ως σεβάσμιο δαφνοστεφανομένο βάρδο και προφήτη: .
:: **'
:: **' 

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Δημοσθένης Πρωτοπαπαδάκης

Ο **Δημοσθένης Πρωτοπαπαδάκης** (1873 - 14 Αυγούστου 1955) ήταν Έλληνας καθηγητής του Εθνικού Μετσοβίου Πολυτεχνείου, του οποίου την περίοδο 1934 - 1935 χρημάτισε πρύτανης. 

## Βιογραφικά στοιχεία

Γεννήθηκε στην Απείρανθο Νάξου και ήταν γιος του Εμμανουήλ Πρωτοπαπαδάκη, δασκάλου στο επάγγελμα, και της Ευδοκίας Μπακάλου. Από την πλευρά του πατέρα του καταγόταν από παλιές οικογένειες της Νάξου ενώ αδερφός του ήταν ο πρωθυπουργός Πέτρος Πρωτοπαπαδάκης. Μεγάλωσε στην Απείρανθο, όπου και φοίτησε στο εκεί δημοτικό, και εν συνεχεία εγκαταστάθηκε στην Αθήνα περατώνοντας τις εγκύκλιες σπουδές του στο Βαρβάκειο σχολείο. Σπούδασε στη Ανώτατη Εθνική Σχολή Γεφυροδοποιών στη Γαλλία, απ' όπου αποφοίτησε το 1897, και εργάστηκε σε γαλλικές εταιρείες. Με την ιδιότητα αυτή ταξίδεψε στην Αιθιοπία με σκοπό την εκπόνηση σχετικής μελέτης για την χάραξη του σιδηροδρομικού δικτύου της χώρας. Με την επιστροφή του στην Ελλάδα εργάστηκε στην χάραξη της σιδηροδρομικής γραμμής Μύλων - Καλαμών, στην βρετανική υπηρεσία Ηρακλείου Κρήτης καθώς και ως τεχνικός διευθυντής του Δήμου Αθηναίων (1921). Μαζί με τον αδελφό του ανέλαβε πολλά ιδιωτικά έργα σε όλη την ελλαδική επικράτεια.

Το 1908 διορίστηκε τακτικός καθηγητής στην έδρα σιδηροδρομικής στο Εθνικό Μετσόβιο Πολυτεχνείο. Διετέλεσε μέλος του Συμβουλίου των Δημοσίων Έργων και των Σιδηροδρόμων καθώς και πρύτανης του ΕΜΠ την περίοδο 1934 - 1935. 

Απεβίωσε στις 14 Αυγούστου 1955.

## Πηγές


Κατηγορία:Πρυτάνεις Ελληνικών Πανεπιστημίων
Κατηγορία:Έλληνες πανεπιστημιακοί του 20ού αιώνα
Κύπελλο Αζερμπαϊτζάν (ποδόσφαιρο ανδρών)

Το **Κύπελλο Αζερμπαϊτζάν** (αζερικά: *Azərbaycan Kuboku*) είναι μία ποδοσφαιρική διοργάνωση στο Αζερμπαϊτζάν. Άρχισε το 1936, όταν το Αζερμπαϊτζάν ήταν μια δημοκρατία της Σοβιετικής Ένωσης.

Σε σύγκριση με κύπελλα σε πολλές άλλες χώρες, το Αζερμπαϊτζάν προσελκύει μικρό μέρος του κόσμου. Κατά συνέπεια, η Ομοσπονδία Ποδοσφαιρικών Ενώσεων Αζερμπαϊτζάν (AFFA) σε συνεργασία με τη διοργανώτρια αρχή του θεσμού Ένωση Επαγγελματικού Ποδοσφαίρου Αζερμπαϊτζάν (AzPFL), έχουν πειραματιστεί προκειμένου να αυξήσει το προφίλ του κυπέλλου.

## Συμμετοχές
Συμμετέχουν ομάδες από τις δύο κορυφαίες κατηγορίες Πρεμιέρ Λικασί και Ι Ντιβιζιόν.

## Κυπελλούχοι

## Τελικοί

## Σύνολο τίτλων ανά σύλλογο

**Υποσημειώσεις**
*1 Η Σαμαχί ήταν γνωστή ως Ίντερ Μπακού από το 2004 έως το 2017 και ως Κέσλα από το 2017 έως το 2022.
*2 Η Ενερτζέτικ ήταν γνωστή ως Κουρ από το 1990 έως το 1993 και ως Κουρ-Νουρ από το 1993 έως το 1998.
*3 Η Ιμισλί ήταν γνωστή ως ΜΚΤ-Αράζ από το 2004 έως το 2012.

## Παραπομπές


## Εξωτερικοί σύνδεσμοι
* Επίσημη ιστοσελίδα AzPFL
* Επίσημη ιστοσελίδα  AFFA

Κυπελλο Ανδρων
Αζερμπαιτζαν
Πύργοι της σιωπής

[thumb|right|400px|"Πύργοι της Σιωπής" στο [Γιαζντ, Ιράν.]]
Οι **Πύργοι της σιωπής** είναι μια κυκλική υπερυψωμένη κατασκευή η οποία χρησιμοποιούνταν από τους Ζωροάστρες ως χώρος απόθεσης σορών ώστε σύμφωνα με την θρησκευτική παράδοση να καταναλώνονται από πουλιά. Παρόμοια πρακτική ταφής εφαρμόζεται και από τον Θιβετιανό Βουδισμό, όπου επίσης σύμφωνα με την ταφική θρησκευτική παράδοση το σώμα τεμαχίζεται και αφήνεται στο βουνό για να καταναλωθεί από τα πουλιά . Η ταφή αυτή ονομάζεται "ταφή στον ουρανό" ή "Ντάκχμα" κατά τους Ζωροάστρες.      

## Παραπομπές


Κατηγορία:Ζωροαστρισμός
Κατηγορία:Θρησκεία και θάνατος
Κύπελλο Αλβανίας (ποδόσφαιρο ανδρών)

Το **Κύπελλο Αλβανίας** (αλβανικά: *Kupa e Shqipërisë*) είναι η κύρια διοργάνωση κυπέλλου στο αλβανικό ποδόσφαιρο. Η διοργάνωση άρχισε το 1939 ως Kupa e Mbretit (Ελληνικά: «Το Κύπελλο του Βασιλιά»). Σταμάτησε μόλις έναν χρόνο μετά με την έναρξη του Β΄ Παγκοσμίου Πολέμου. Ξανάρχισε το 1948 ως "Kupa e Republikes" (Ελληνικά: «Δημοκρατικό Κύπελλο») και από το 1991 ως «Kupa e Shqipërisë» (Αλβανικό Κύπελλο). Σήμερα είναι το σημαντικότερο τουρνουά ποδοσφαίρου στην Αλβανία μετά το Πρωτάθλημα ποδοσφαίρου Αλβανίας. Ο νικητής του Κυπέλλου αυτόματα κερδίζει μια θέση στον προκριματικό γύρο του ΟΥΕΦΑ Γιουρόπα Λιγκ. Ο δεύτερος δεν κερδίζει θέση σε ευρωπαϊκή διοργάνωση.

## Όλοι οι τελικοί

## Σύνολο τίτλων

## Παραπομπές


## Εξωτερικοί σύνδεσμοι
* 

Κυπελλο Ανδρων
Αλβανια
Morbid Tales

**Morbid Tales** είναι ο τίτλος του πρώτου άλμπουμ του ελβετικού metal συγκροτήματος Celtic Frost, το οποίο κυκλοφόρησε το Νοέμβριο του 1984 μέσω της δισκογραφικής εταιρίας "Noise" στην Ευρώπη και της "Metal Blade" στην Αμερική.

Το μίνι-άλμπουμ αποτέλεσε την εναρκτήρια κυκλοφορία της μακρόχρονης καριέρας του συγκροτήματος και ηχογραφήθηκε στο "Caet Studio" του Βερολίνου από τις 8 μέχρι τις 15 Οκτωβρίου 1984. Την περίοδο των ηχογραφήσεων, οι Celtic Frost δεν είχαν ακόμη παίξει την πρώτη τους συναυλία.

Το "*Morbid Tales*" παρουσίασε ένα σύνολο σκοτεινού και μακάβριου thrash-death metal, με αποκρυφιστικούς και σατανιστικούς στίχους και υπήρξε ιδιαίτερα πρωτοποριακό για την εποχή του.

Οι κριτικές για το άλμπουμ υπήρξαν ιδιαίτερα θετικές, με το "AllMusic" να το βαθμολογεί με 4,5 αστέρια με άριστα τα 5, το "The Metal Crypt" με 4,4 / 5  και το "Metal Archives" με 89%.

Η αμερικάνικη έκδοση του άλμπουμ αποτελούνταν από δύο επιπλέον κομμάτια, τα "*Dethroned Emperor*" και "*Morbid Tales*".

## Λίστα Τραγουδιών
# **"Into the Crypts of Rays"** *(Fischer, Ain)* – 4:46
# **"Visions of Mortality"** *(Fischer)* – 4:49
# **"Procreation (Of the Wicked)"** *(Fischer, Ain)* – 4:02
# **"Return to the Eve"** *(Fischer, Ain)* – 4:05
# **"Danse Macabre"** *(Fischer, Ain)* – 3:51
# **"Nocturnal Fear"** *(Fischer, Ain)* – 3:35

## Μέλη των Celtic Frost
Οι μουσικοί οι οποίοι ηχογράφησαν το "*Morbid Tales*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **[[Μάρτιν Έρικ Έιν]]** - μπάσο
* **Στίβεν Πρίστλι** - τύμπανα

## Παραπομπές


## Πηγές
* Morbid Tales - Celtic Frost | Songs, Reviews, Credits, Awards | AllMusic
* Essential black metal Listening: CELTIC FROST Morbid Tales - Metal Injection
* Celtic Frost - Morbid Tales - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1984
Ελισαβέτα Μπίκοβα

Η **Ελισαβέτα Ιβάνοβνα Μπίκοβα** ή **Ελίζαμπεθ Μπίκοβα** (Διεθνώς: *Elisaveta Ivanovna Bykova* ή *Elisabeth Bykova*, ρωσικά: Елизаве́та Ива́новна Бы́кова, 4 Νοεμβρίου 1913, Μπογκολιούμποβο – 8 Μαρτίου 1989, Μόσχα) ήταν μηχανικός τυπογραφίας, συγγραφέας και σκακίστρια από την Σοβιετική Ένωση, υπήρξε η 3η Παγκόσμια Πρωταθλήτρια Γυναικών στο σκάκι, από το 1953 έως το 1956 και από το 1958 έως το 1962.

## Βιογραφικά στοιχεία
Η Ελισαβέτα Ιβάνοβνα Μπίκοβα γεννήθηκε στις 4 Νοεμβρίου 1913 σε μια οικογένεια αγροτών στο Μπογκολιούμποβο της τότε Ρωσικής Αυτοκρατορίας. Η οικογένειά της μετακόμισε στη Μόσχα, όταν η Μπίκοβα ήταν δώδεκα ετών και τότε ήταν που άρχισε να παίζει σκάκι με τον αδελφό της.

Εργάστηκε ως μηχανικός σε ένα μεγάλο τυπογραφείο της Μόσχας, ήταν επίσης συγγραφέας και αρθρογράφος γύρω από τα σκακιστικά θέματα της ΕΣΣΔ. Η Μπίκοβα, παθιασμένη για το σκάκι γυναικών, έγραψε επίσης τρία βιβλία ένα για την πρώτη πρωταθλήτρια γυναικών στο σκάκι Βέρα Μέντσικ, ένα για τις Σοβιετικές παίκτριες σκακιού και ένα για το Παγκόσμιο Πρωτάθλημα Γυναικών. Έχει επίσης προωθήσει το σκάκι μέσα από διαλέξεις και με την οργάνωση σκακιστικών τουρνουά.

Πέθανε στις 8 Μαρτίου του 1989 στη Μόσχα της τότε Σοβιετικής Ένωσης.

## Σκακιστική καριέρα
Το ταλέντο της έγινε εμφανές το 1927, όταν κέρδισε το πρωτάθλημα σκακιού στο σχολείο της στη Μόσχα. Το 1938 κέρδισε το πρωτάθλημα γυναικών της Μόσχας και μετά τον Β΄ Παγκόσμιο Πόλεμο ήταν τρεις φορές νικήτρια στο Σοβιετικό Σκακιστικό Πρωτάθλημα Γυναικών το 1946, το 1947 και το 1950. Η Διεθνής Σκακιστική Ομοσπονδία την τίμησε με τον τίτλο της διεθνούς μαιτρ γυναικών το 1950.

Μετά τη νίκη της το 1952 στο τουρνουά υποψηφίων για τον τίτλο των γυναικών στη Μόσχα, νίκησε το 1953 στο Λένινγκραντ την τότε πρωταθλήτρια Λουντμίλα Ρουντένκο, με σκορ επτά νίκες, πέντε ήττες και δύο ισοπαλίες. Έτσι, το 1953 τιμήθηκε με τον τίτλο της διεθνούς μαιτρ. Το 1956 έχασε τον τίτλο της πρωταθλήτριας από την συμπατριώτισσά της Όλγα Ρούμπζοβα, αλλά τον πήρε πίσω δύο χρόνια αργότερα και έγινε η πρώτη γυναίκα σκακίστρια που κατάφερε να κάνει κάτι τέτοιο. Διατήρησε τον τίτλο της μέχρι το 1962, που τον έχασε και πάλι από τη μόλις 21 ετών Νόνα Γκαπριντασβίλι (+0 -7 =4). Το 1976 τιμήθηκε από την Διεθνή Σκακιστική Ομοσπονδία με τον τίτλο της διεθνούς γκρανμαίτρ γυναικών.

## Παραπομπές


## Εξωτερικοί σύνδεσμοι
* 

 

Κατηγορία:Ρώσοι σκακιστές
Κατηγορία:Ρωσίδες συγγραφείς
Κατηγορία:Σοβιετικοί σκακιστές
Κατηγορία:Σοβιετικοί συγγραφείς
Ivywild (άλμπουμ του Night Beds)

Το "**Ivywild**" είναι το δεύτερο στούντιο άλμπουμ του Winston Yellen, γνωστού και ως Night Beds. Κυκλοφόρησε στις 7 Αυγούστου του 2015 από την Dead Oceans. Σε αυτό το άλμπουμ ο Yellen πραγματοποίησε μια μεγάλη αλλαγή στο στυλ της μουσικής του αφού στο ντεμπούτο του, *Country Sleep*, έπαιζε ίντι φολκ και σε αυτό το άλμπουμ οδηγήθηκε στην εναλλακτική R&B και την indie electronic.

## Κομμάτια

## Συντελεστές
* Thomas Dawson: ηχογράφηση
* Abe Yellen: επιπλέον παραγωγή, προγραμματισμός, μίξινγκ
* Winston Yellen: παραγωγή, φωνή
* Heather Hibbard: φωνητικά

## Παραπομπές


Κατηγορία:Άλμπουμ του 2015
The Most Lamentable Tragedy

Το "**The Most Lamentable Tragedy**" είναι το τέταρτο στούντιο άλμπουμ των Titus Andronicus. Κυκλοφόρησε στις 28 Ιουλίου του 2015 από την Merge Records. Είναι μια ροκ όπερα 5 πράξεων που ακολουθεί τον "Our Hero" (Ο ήρωας μας), έναν άνδρα τον οποίο τον επισκέπτεται ο σωσίας του και οδηγείται σε μια σειρά από αξιόλογες εμπειρίες ζωής και όνειρα τα οποία συμβολίζουν τη μανιοκατάθλιψη.

## Κομμάτια
* Όλα τα κομμάτια γράφτηκαν από τον Patrick Stickles  και συντέθηκαν από τους Titus Andronicus εκτός από το "I Lost My Mind (DJ)" του Daniel Johnston, το "A Pair Of Brown Eyes" του Shane MacGowan και το Auld Lang Syne (παραδοσιακό)

## Συντελεστές
* Patrick Stickles - φωνή, κιθάρα, electronics, όργανο, φυσαρμόνικα, glockenspiel
* Eric Harm - ντραμς, φωνητικά
* Jonah Maurer - κιθάρα
* Adam Reich - κιθάρα, φωνητικά, κρουστά, όργανο, μαντολίνο, glockenspiel
* Julian Veronesi - μπάσο, φωνητικά
* Yoni David - κρουστά
* Elio DeLuca - πιάνο, όργανο, ηλεκτρικό πιάνο
* Owen Pallett - βιολί, βιόλα
* Ryan Weisheit - φλάουτο, κλαρινέτο, μπάσο κλαρινέτο, τενόρο σαξόφωνο
* Alex Levine, Carrie-Anne Murphy, Catherine Herrick, Matthew Miller, R.J. Gordon, Ryan Levine - φωνητικά
* Kevin McMahon και Adam Reich - παραγωγή

## Παραπομπές


Κατηγορία:Άλμπουμ του 2015
Επεισόδιο 15ης Μαΐου

Με την ονομασία **επεισόδιο 15ης Μαΐου** ( 五·一五事件 Goichigo Jiken ; ) φέρεται στη, σύγχρονη πολιτική και στρατιωτική ιστορία της Ιαπωνίας,  απόπειρα πραξικοπήματος που εκδηλώθηκε στις 15 Μαΐου του 1932, στο Τόκιο, από 11 κατώτερους αξιωματικούς του αυτοκρατορικού ναυτικού, συνεπικουρούμενοι από μερικούς ευέλπιδες του αυτοκρατορικού στρατού και κάποιους πολίτες.

Κατά την εκδήλωση αυτή δολοφονήθηκε ο πρωθυπουργός Τσουγιόσι Ινουκάι ενώ έτεροι στόχοι υπήρξαν ανεπιτυχείς. Τελικά μετά τρεις ημέρες οι στασιαστές συνελήφθησαν πλην όμως οι καταδίκες τους που ακολούθησαν υπήρξαν ιδιαίτερα επιεικείς (ολιγόχρονες φυλακίσεις) λόγω της έντονης λαϊκής υποστήριξης.

## Εξωτερικοί σύνδεσμοι
* Εθνική Βιβλιοθήκη Διαίτης (σύνδεση)

Κατηγορία:Ιστορία της Ιαπωνίας
Death Magic

Το "**Death Magic**" είναι το τρίτο στούντιο άλμπουμ των HEALTH. Κυκλοφόρησε στις 7 Αυγούστου του 2015 από την Loma Vista. Είναι το πρώτο άλμπουμ των HEALTH μέσα σε 6 χρόνια. Παραγωγός είναι ο The Haxan Cloak, ο οποίος έχει συνεργαστεί με καλλιτέχνες όπως είναι η Bjork.

## Κομμάτια

## Παραπομπές


Κατηγορία:Άλμπουμ του 2015